《疏山仁禅师赞》
宋代·释德洪

三支习气，其毒炽然。熏烝识心，盘屈纠缠。众生不明，横生疑怖。

盘然见之，辄自惊仆。空花世间，本离生灭。廓然十方，露其窘穴。

唯矬师叔，是大幻师。与夺万法，自在娱嬉。乃知大千，皆公戏具。

手中木蛇，是曹家女。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。